EkBass/fiwiki-20250220-pages-articles huggingface dataset:
Tiistai (yhtye)

__EISISLUETT__ Tiistai oli vuosina 1984–1987 toiminut suomalainen rock-yhtye. Suomalaiset musiikkilehdet vertasivat sen eteerisen romanttista tyyliä brittiläisiin yhtyeisiin Cocteau Twins, The Cure ja The Smiths. Tiistai julkaisi toimintansa aikana albumin Tuhansien värien tanssi Megamanian ANA- alamerkille ja teki noin kolmekymmentä keikkaa. Yhtye hajosi samana päivänä kun levy julkaistiin, sillä jäsenet olivat tyytymättömiä albumin kansiin ja miksaukseen. Myöhemmin Tiistain jäsenet ovat soittaneet muun muassa yhtyeissä China Swallow, The Peppermints ja Bananaskin. == Kokoonpano == * Timo "Rautsi" Rautio – laulu * Pekka "Nappi" Rasinkangas – kitara * Mika "April" Friman – basso * Pekka Kauhanen – rummut == Diskografia == === Albumit === * Tuhansien värien tanssi (ANA, 1987) === Singlet === * "Ansassa / Tulit arkipäivään" (ANA, 1987) * "Eilisestä / Kun hukkuu hyiseen aaltoon" (ANA, 1987) == Lähteet == == Aiheesta muualla == * Tiistai Finnmusic.netin tietokannassa * Tiistain tuotanto Suomen äänitearkistossa Luokka:Suomalaiset rockyhtyeet
Olkinainen

Olkinainen (Woman of Straw) on Basil Deardenin ohjaama brittiläinen jännityselokuva vuodelta 1964. Sen ovat Catherine Arleyn samannimisen dekkarin pohjalta käsikirjoittaneet Stanley Mann, Robert Muller ja elokuvan tuottajanakin toiminut Michael Relph. Pääosia näyttelevät Sean Connery, Gina Lollobrigida ja Ralph Richardson. ==Juoni== Tyrannimaisen töykeä miljonäärivanhus (Richardson) palkkaa itselleen kartanoonsa italialaisen sairaanhoitajan (Lollobrigida). Miljonäärin testamentissa koko omaisuus on määrätty hyväntekeväisyyteen, mutta veljenpoika (Connery) keksii juonen saada omaisuudesta siivun itselleen naittamalla vanhan setänsä ja tämän uuden hehkeän hoitajan. Hän tekee naisen kanssa sopimuksen, että saisi myöhemmin osan tämän saamasta perinnöstä. Lomalla Mallorcalla setä tekee uuden testamentin vaimonsa hyväksi. Suunnitelma näyttää kariutuvan, kun vanhus yllättäen kuolee huvipurrellaan ja kuolema osoittautuu myrkytykseksi. Lopulta selviää, että murhaaja on veljenpoika, joka yritti lavastaa setänsä uuden vaimon syylliseksi. == Vastaanotto == Aikalaisarviot elokuvasta olivat varsin tyrmääviä. The New York Timesin Eugene Archer kirjoitti, miten hassulta tuntuu nähdä James Bondina jo kuuluisaksi tullut Sean Connery tässä välityössään, juuri sellaisessa vanhanaikaisessa dekkarissa joita Bond-tarinat parodioivat. Helsingin Sanomien Pertti Avola kirjoitti Olkinaisen tv-esityksen alla 1992 elokuvan olevan Basil Deardenille tyypillisesti sujuvasti ohjattu, mutta kuivakas. Hänen mielestään Dearden saa tarinaan eloa vain silloin kun kuvissa on miljonäärivanhusta esittävä Ralph Richardson. Myös elokuvan loppuratkaisua hän piti kömpelönä. == Lähteet == Luokka:Brittiläiset jännityselokuvat Luokka:Vuoden 1964 brittiläiset elokuvat Luokka:Basil Deardenin ohjaamat elokuvat Luokka:Elokuvat merenkulusta
Maljasalmen kaivos

Maljasalmen kaivos oli Outokummussa sijainnut Suomen Mineraali Oy:n asbestikaivos joka oli toiminnassa 1943–1953. Kaivoksesta louhittiin antofyliittiasbestia. Kaivos sijaitsi Mineraalintien varrella noin 10 kilometriä kaakkoon suuremmasta Paakkilan asbestikaivoksesta.Paakkilan asbestikaivos – Maljasalmi, Kaivoksien ympäristöongelmat Suomessa 2.4.2018Päätös, joka koskee Outokummun Majasalmen vanhan asbestikaivoksen ja sen rikastusjätealueen sekä Kinttumäen paikallistien 15652 (Mineraalintie) kunnostamista. PKA-2004-Y-4 Pohjois-Karjalan ympäristökeskus, Joensuu 24.6.2004 Kaivoksesta louhittiin sen toiminta-aikana noin 50 000 tonnia malmia, rikastushiekkaa syntyi 10 000 tonnia ja sivukiveä 20 000 tonnia. Kaivosalueella on kaksi kapean kannaksen erottamaa nykyisin veden täyttämää louhosta, 300 neliömetrin jätekivikasa ja 200 × 50 metrin laajuinen jätehiekka-alue. Kaivoksen jätemateriaalia ajettiin myös kaivokselle johtavaan Mineraalintiehen. Jätekivi- ja jätehiekka-alueet on peitetty ja maisemoitu 2000-luvun alkupuolella. == Lähteet == Luokka:Suomen kaivokset Luokka:Outokumpu
Hyytiälän metsäasema

Hyytiälän metsäasema on Helsingin yliopiston maatalous-metsätieteellisen tiedekunnan metsätieteellinen kenttäasema Juupajoella Pirkanmaan maakunnassa. ==Tutkimus== Asemalla tehdään tutkimusta ekosysteemien toiminnan, ilmakehän tutkimuksen, kaukokartoituksen, metsätieteiden ja suoekologian aloilla. ==Historia== Tutkimusasema perustettiin Juupajoen Hyytiälän valtion maille vuonna 1910 sen jälkeen kun korkein metsäopetus Suomessa oli vuonna 1907 siirretty Evon metsäopistosta Helsingin yliopistoon. Opiston ensimmäiset rakennukset aseman vanhaan pihapiiriin valmistuivat vuosina 1911–1912. Vanhan pihapiirin rakennukset ovat tyyliltään kansallisromanttisia ja niiden suunnittelijoina olivat arkkitehdit Theodor Granstedt ja Ricardo Björnberg. Uudempia rakennuksia pihapiiriin valmistui vuosina 1959 ja 1977. Viimeisin rakennusprojekti valmistui vuonna 2023, kun Helsingin yliopisto otti vastaan uuden ruokalarakennuksen ja kolme uutta majoitusrakennusta. ==Kulttuuriympäristö== Metsäaseman vanha pihapiiri Kuivajärven rannalla kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin. ==Lähteet== ==Kirjallisuutta== * ==Aiheesta muualla== * Martti Tertti : "Oi Hyytiälä, se paratiisi on--", Suomen Kuvalehti, 14.09.1935, nro 37, s. 19, Kansalliskirjaston digitaaliset aineistot * Hyytiälä-blogi Luokka:Suomen tutkimusasemat Luokka:Helsingin yliopisto Luokka:Valtakunnallisesti merkittävät rakennetut kulttuuriympäristöt Suomessa Luokka:Juupajoen rakennukset ja rakennelmat
Mayfield

Mayfield on muun muassa seuraavien henkilöiden sukunimi: * Baker Mayfield (s. 1995), yhdysvaltalainen amerikkalaisen jalkapallon pelaaja * Christopher Mayfield (s. 1935), brittiläinen anglikaanisen kirkon piispa * Curtis Mayfield (1942–1999), yhdysvaltalainen soul-, funk- ja R&B-laulaja;, lauluntekijä ja kitaristi * Scott Mayfield (s. 1992), yhdysvaltalainen jääkiekkoilija * Shelley Mayfield (1924–2010), yhdysvaltalainen golfaaja. == Kuvitteellisia henkilöitä == * Maxine Mayfield, scifi-kauhusarjassa Stranger Things.
Mara Balls

Mara Balls (oikealta nimeltään Maria Mattila, s. 1983 Hamina) on suomalainen laulaja-lauluntekijä, Mara Balls -yhtyeen solisti ja kitaristi sekä taiteilija. Hän tuli tunnetuksi Jukka ja Jytämimmit -yhtyeen basistina. Yhtyeen hajottua Mara Balls perusti nimeään kantavan yhtyeen, jonka muut jäsenet ovat basisti Aapo Palonen ja rumpali Antti Palmu. Mara Balls on julkaissut neljä studioalbumia. Musiikkiuransa lisäksi Mattila on toiminut tamperelaisen kaupunkikulttuurin parissa. Hän oli käynnistämässä tamperelaista keikka- ja yhdessäolotilaa Keltaista taloa. Tampereen kaupunki myönsi Mattilalle vuonna 2014 kulttuuritekopalkinnon. Mattila on järjestänyt myös useita taidenäyttelyjä. Mara Balls palkittiin Finnish Blues Awards -gaalassa vuoden tulokkaana. == Diskografia == === Sooloalbumit === * Vuorten taa (2016, Maran Lafka/Stupido Records) * Elävä kivi (2017, Maran Lafka/Stupido Records) * Maranormaali ilmiö (2022, Stupido Records) * Virtaa (2024, Stupido Records) === Live-albumit === * Kolmipäinen rakastaja – YO-talo live 11/2017 (2018, Maran Lafka, kasetti) * Ratina Live '18 (2018/2020, Upper Class Twat Tapes/Stupido Records) === EP:t === * Maailma palaa (2018, Maran Lafka/Stupido Records) * Beibi sun ei tartte sanoo mitään (2018, Maran Lafka/Upper Class Twat Tapes, kasetti) * Häxan (2019, Stupido Records) === Singlet === * Tuulee (2017) * On pakko ajaa (2017) * My Baby (2018) * Ikävä ikävää (2019) * Häxan (2019) * Kylmä sää (2019) * Lähdetkö kanssani tanssimaan? (2022) * Hiljaa (2022) * Toppahaalari (2023) * Sirpa-Leena (2023) * Hokkus Pokkus (2024) === Jukka ja Jytämimmit === * Jytää vaan (2015, Keltaiset Levyt) == Lähteet == == Aiheesta muualla == * Mara Ballsin kotisivut Luokka:Suomalaiset rockmuusikot Luokka:Vuonna 1983 syntyneet Luokka:Elävät henkilöt Luokka:Suomalaiset kitaristit Luokka:Suomalaiset rocklaulajat Luokka:Suomalaiset sanoittajat Luokka:Suomalaiset rockmusiikin säveltäjät
Porsche Supercup Belgian Grand Prix 2018

Porsche Supercup Belgian Grand Prix 2018 oli Porsche Supercup -kauden 2018 seitsemäs osakilpailu, joka ajettiin 26. elokuuta Circuit de Spa- Francorchamps’n moottoriradalla Belgiassa. Kilpailun voitti Thomas Preining. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 2 Thomas Preining BWT Lechner Racing 11 26.42,251 1 2\. 15 Zaid Ashkanani MRS GT-Racing 11 +7,556 4 3\. 10 Mattia Drudi Dinamic Motorsport 11 +8,821 9 4\. 19 Julien Andlauer Martinet by Alméras 11 +9,515 2 5\. 6 Nick Yelloly Fach Auto Tech 11 +11,552 5 6\. 1 Michael Ammermüller BWT Lechner Racing 11 +12,460 7 7\. 5 Jaap van Lagen Fach Auto Tech 11 +12,981 8 8\. 20 Florian Latorre Martinet by Alméras 11 +13,525 14 9\. 991 Felix Rosenqvist Dr. Ing h. c. F. Porsche AG 11 +13,874 10 10\. 23 Larry ten Voorde Team Project 1 11 +14,120 3 11\. 24 Michael de Quesada Team Project 1 11 +17,796 13 12\. 4 Josh Webster Momo Megatron Lechner Racing Team 11 +19,345 11 13\. 12 Alberto Cerqui Dinamic Motorsport 11 +21,515 17 14\. 8 Al Faisal Al Zubair Lechner Racing Middle East 11 +21,997 12 15\. 14 Mikkel O. Pedersen MRS GT-Racing 11 +26,162 16 16\. 25 Gustav Malja Team Project 1 11 +31,147 20 17\. 17 Glenn Van Parijs MRS Cup- Racing 11 +32,641 19 18\. 16 Richard Heistand MRS Cup-Racing 11 +33,438 23 19\. 30 Charlie Frijns Lechner Racing Middle East 11 +35,718 22 20\. 11 Gianmarco Quaresmini Dinamic Motorsport 11 +37,123 21 21\. 21 Nicolas Misslin Pierre Martinet by Alméras 11 +39,953 18 22\. 9 Roar Lindland Lechner Racing Middle East 11 +41,835 24 23\. 22 Stéphane Denoual Pierre Martinet by Alméras 11 +54,285 30 24\. 27 Mark Radcliffe IDL Racing 11 +1.00,972 29 25\. 7 Christof Langer Fach Auto Tech 11 +1.07,252 32 26\. 28 Pablo Otero MRS GT- Racing 11 +1.16,975 33 27\. 45 Jesse Van Kuijk GP Elite 11 +1.17,181 26 Kesk. 46 Ziad Geris GP Elite 8 DNF 28 Kesk. 26 Tom Sharp IDL Racing 1 DNF 15 Kesk. 3 Dylan Pereira Momo Megatron Lechner Racing Team 0 DNF 6 Kesk. 29 Khalid Al Wahaibi Lechner Racing Middle East 0 DNF 25 Kesk. 32 Victor Blugeon Martinet by Alméras 0 DNF 27 Kesk. 18 Philipp Sager MRS Cup-Racing 0 DNF 31 Lähde: == Katso myös == * Belgian Grand Prix 2018 * Formula 2 Belgian Grand Prix 2018 * GP3 Belgian Grand Prix 2018 == Lähteet == Luokka:Porsche Supercup -kausi 2018
Wizards & Warriors

Wizards & Warriors on Raren kehittämä ja Acclaimin julkaisema tasohyppelyvideopeli. Peli julkaistiin Pohjois-Amerikassa joulukuussa 1987, Japanissa heinäkuussa 1988 ja Euroopassa tammikuussa 1990. Pelissä pelaaja ohjaa ritaria nimeltä Kuros, jonka on voitettava Elrondin kuningaskuntaa hallitseva paha velho Malkil. Pelin ensimmäinen jatko-osa Ironsword: Wizards & Warriors II julkaistiin vuonna 1989. == Vastaanotto == Mikrobitin Jukka Tapanimäki antoi pelille 82 pistettä sadasta kahteen kertaan.Mikrobitti 9/1990, Konsolaatikko-palsta, sivu 48Mikrobitti 3/1991, pelikonsoliliite ==Lähteet== Luokka:Vuoden 1987 videopelit Luokka:Nintendo Entertainment System -pelit Luokka:Fantasiavideopelit Luokka:Tasohyppelyt
Porsche Supercup Italian Grand Prix 2018

Porsche Supercup Italian Grand Prix 2018 oli Porsche Supercup -kauden 2018 kahdeksas osakilpailu, joka ajettiin 2. syyskuuta Monzan moottoriradalla Italiassa. Kilpailun voitti Thomas Preining. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 2 Thomas Preining BWT Lechner Racing 14 26.06,677 2 2\. 1 Michael Ammermüller BWT Lechner Racing 14 +1,731 1 3\. 10 Mattia Drudi Dinamic Motorsport 14 +2,266 3 4\. 6 Nick Yelloly Fach Auto Tech 14 +3,137 5 5\. 3 Dylan Pereira Momo Megatron Lechner Racing Team 14 +5,924 12 6\. 5 Jaap van Lagen Fach Auto Tech 14 +9,896 8 7\. 20 Florian Latorre Martinet by Alméras 14 +13,758 6 8\. 19 Julien Andlauer Martinet by Alméras 14 +13,766 30 9\. 12 Alberto Cerqui Dinamic Motorsport 14 +14,404 14 10\. 16 Richard Heistand MRS Cup-Racing 14 +16,720 15 11\. 17 Glenn Van Parijs MRS Cup-Racing 14 +21,415 18 12\. 24 Jake Eidson Team Project 1 14 +23,589 17 13\. 11 Gianmarco Quaresmini Dinamic Motorsport 14 +25,608 16 14\. 29 Igor Walilko Lechner Racing Middle East 14 +29,069 19 15\. 9 Roar Lindland Lechner Racing Middle East 14 +29,787 21 16\. 8 Al Faisal Al Zubair Lechner Racing Middle East 14 +30,335 10 17\. 27 Mark Radcliffe IDL Racing 14 +36,747 24 18\. 15 Zaid Ashkanani MRS GT-Racing 14 +51,537 4 19\. 18 Philipp Sager MRS Cup-Racing 14 +55,699 23 20\. 22 Roland Berville Pierre Martinet by Alméras 14 +1.07,965 26 21\. 7 Christof Langer Fach Auto Tech 14 +1.11,895 27 22\. 34 Yannick Mallegol RMS 14 +1.12,270 28 23\. 21 Nicolas Misslin Pierre Martinet by Alméras 14 +1.36,794 22 24\. 33 Howard Blank RMS 14 +1.37,666 29 Kesk. 4 Josh Webster Momo Megatron Lechner Racing Team 13 DNF 11 Kesk. 25 Gustav Malja Team Project 1 13 DNF 13 Kesk. 14 Mikkel O. Pedersen MRS GT-Racing 12 DNF 9 Kesk. 23 Larry ten Voorde Team Project 1 12 DNF 7 Kesk. 26 Tom Sharp IDL Racing 11 DNF 20 Lähde: == Katso myös == * Italian Grand Prix 2018 * Formula 2 Italian Grand Prix 2018 * GP3 Italian Grand Prix 2018 == Lähteet == Luokka:Porsche Supercup -kausi 2018
La Forêt-Fouesnant

La Forêt-Fouesnant on kunta läntisessä Ranskassa Finistèren departementissa Bretagnen alueella. Se sijaitsee Atlantin rannalla. Pitkä hiekkaranta Plage de Kerleven on suosittu uimaranta. Kunnalla on myös pitkät purjehdusperinteet, ja siellä on kaksi satamaa: vanha satama Vieux Port sekä uudempi venesatama Port- la-Forêt. Uuteen satamaan mahtuu jopa 1 130 jahtia, joista suurimmat ovat 60-jalkaisia kilpapurjeveneitä. Satama onkin paikallisen purjehdusseuran koulutuspaikka, ja sitä ovat pitäneet tukikohtanaan useat tunnetut kilpapurjehtijat kuten Samantha Davies, Michel Desjoyeaux, Armel Le Cleac'h, Jean Le Cam sekä François Gabart.Tour de France 2018 Tiedosto:035_Plage_de_Kerleven.JPG|Plage de Kerleven Tiedosto:Vieux_port_de_la_foret_fouesnant.JPG|Vanha satama Tiedosto:Port-la- Forêt_-_Port_de_plaisance.jpg|Port-la-Forêt ==Aiheesta muualla== ==Lähteet== Luokka:Finistèren kunnat
Jukka ja Jytämimmit

__EISISLUETT__ Jukka ja Jytämimmit oli vuosina 2014–2015 toiminut suomalainen rockyhtye, joka levytti yhden albumin Jytää vaan. Yhtyeen tyylin on sanottu olevan sekoitus vanhaa rock’n’rollia blues-vaikutteilla eli toisin sanoen jytää. Jukka ja Jytämimmit hajosi elokuussa 2015. == Kokoonpano == * Jukka Nousiainen – laulu ja kitara * Maria Mattila (Mara Balls) – basso * Sini Mäenpää (Raaka-Gini) – rummut == Diskografia == === Albumit === * Jytää vaan (2015, Keltaiset Levyt) === Singlet ja EP:t === * "Jytäkesä" (2014, Keltaiset Levyt) * "Jukka ja Jytämimmit" (2014, Keltaiset Levyt) * "Kuuma yö Kittilässä" (2014) == Lähteet == Luokka:Suomalaiset rockyhtyeet
Inkvisitio (yhtye)

Inkvisitio on suomalainen rockyhtye, joka perustettiin vuonna 1988 Oulussa. Yhtye on julkaissut kolme albumia. Inkvisitio syntyi Juliet Jonesin Sydämen Eero Hyypän ja yhtyeen ulkojäsenen Seppo Kansanojan yhteiseksi sivuprojektiksi. Yhtye esitti sellaisia kappaleita, jotka olivat liian vakavia Juliet Jonesin Sydämen ohjelmistoon. Inkvisition esikoisalbumi Paratiisi julkaistiin vuonna 1989, mutta se jouduttiin vetämään pois myynnistä Jehovan todistajien Vartiotorni-lehdestä varastetun kansikuvan takia. Vuonna 1990 julkaistun Helvetti-EP:n kappale "Arvi Lind" nousi pieneksi hitiksi. Kappaleen kohde uutisankkuri Arvi Lind lähettikin yhtyeelle kiitoskortin. Inkvisitio vietti hiljaiseloa vuodesta 1998 aina vuoteen 2017 asti, jolloin yhtye julkaisi uuden albumin Toivo. Yhtye esiintyy levyllä klassisella kokoonpanollaan Parkinsonin tautia sairastavaa Eero Hyyppää lukuun ottamatta. Laulajana toimii Seppo Kansanoja. == Diskografia == === Albumit === * Paratiisi (1989, Poko Rekords) * Kiirastuli (1991, Poko Rekords) * Toivo (2017) === EP:t === * Helvetti (1990, Poko Rekords) === Singlet === * "Rakastinko sinua / Viime yönä" (1991, Poko Rekords) * "Koukussa / Pentti Haanpää" (1998, Poko Rekords) == Lähteet == == Aiheesta muualla == * Inkvisition historiikki * Inkivisitio finnmusic.netin tietokannassa * Inkvisition tuotanto Suomen äänitearkistossa Luokka:Suomalaiset rockyhtyeet
Baloncesto Fuenlabrada

Baloncesto Fuenlabrada, S.A.D. on espanjalainen koripalloseura Fuenlabradasta. Se pelaa kotiottelunsa Polideportivo Fernando Martínissa. Seura perustettiin vuonna 1983 nimellä CB Fuenlabrada. Vuonna 1989 se vaihtoi nimensä AD Fuenlabradaksi ja vuonna 1991 nykyiselleen. Fuenlabrada on pelannut Espanjan pääsarjassa kaudesta 1996–1997 lähtien kahta kautta lukuun ottamatta. Se on osallistunut ajoittain myös kansainvälisiin seurajoukkuekilpailuihin kuten kaudella 2018–2019 Mestarien liigaan.Liga ACBhttp://www.baloncestofuenlabrada.com/historia == Tunnettuja pelaajia == * Pablo Prigioni * Marko Popović * Gustavo Ayón * Luboš Bartoň == Lähteet == * Seuran esittely Liga ACB === Viitteet === == Aiheesta muualla == * Seuran verkkosivut * Seura eurobasket.com-sivustolla Luokka:Madridin itsehallintoalueen urheilu Luokka:Espanjalaiset koripalloseurat
Eero Hyyppä

Eero Hyyppä (s. 1961) on suomalainen laulaja, lauluntekijä ja muusikko. Hyyppä tuli tunnetuksi Juliet Jonesin Sydämen laulajana, urkurina ja lauluntekijänä. Hänen käsialaansa ovat esimerkiksi yhtyeen kappaleet "Helppo elämä" ja "Miksi naiset aina rakastuvat renttuihin". Muita Hyypän yhtyeitä ovat olleet muun muassa Inkvisitio, Juliet Jones, Eero Jones & Kahvi ja Norsumuurarit. Hyyppä sairastui vuonna 2007 Parkinsonin tautiin, eikä hän ole enää kyennyt soittamaan tai laulamaan. Vuonna 2017 Hyypän pöytälaatikkoteksteistä koostettiin Kadonneet laulut -niminen albumi, jolla hänen kirjoittamiaan kappaleita versioivat esimerkiksi Juliet Jonesin Sydämen vanhat jäsenet sekä Jukka Takalo, Mira Luoti ja Pauli Hanhiniemi. == Lähteet == == Aiheesta muualla == * Eero Hyypän sävellystuotanto Suomen äänitearkistossa Luokka:Suomalaiset rockmuusikot Luokka:Suomalaiset laulaja-lauluntekijät Luokka:Vuonna 1961 syntyneet Luokka:Elävät henkilöt
Tao Tao (yhtye)

__EISISLUETT__ Tao Tao oli tamperelainen poprock-yhtye, joka levytti Poko Rekordsille vuosina 1986–1988 viisi singleä ja albumin Kaunotar ja kulkuri. Yhtyeen keulakuva ja laulaja oli Tuula Heikkinen. Tao Taon saama aikalaisvastaanotto oli poikkeuksellisen nuivaa: Epe Heleniuksen mukaan harva suomalainen yhtye on tullut yhtä rankasti lytätyksi. Tao Taon albumi Kaunotar ja kulkuri on listattu useissa kriitikoiden äänestyksissä yhdeksi huonoimmista suomirock-albumeista. == Diskografia == === Albumit === * Kaunotar ja kulkuri (1986, Poko Rekords) === Singlet === * "Seinäruusu / Valkomustissain" (1986, Poko Rekords) * "Tao Tao / Matkalla" (1986, Poko Rekords) * "Casablanca / Anestesia" (1987, Poko Rekords) * "Kuulen taas / Piikkiä perseeseen" (1987, Poko Rekords) * "Lauseet / Californiaan" (1988, Poko Rekords) == Lähteet == == Aiheesta muualla == * Tao Taon tuotanto Suomen äänitearkistossa Luokka:Suomalaiset popyhtyeet
Divisi

Divisi [-vi’-] (italiaa = 'jaetut') on musiikkitermi ja tarkoittaa orkesterisävellyksissä viulujen tai muitten jousisoittimien jakautumista kahdeksi tai useammaksi eri ääneksi. ==Lähteet== Luokka:Musiikkitermit
Diviisori

Diviisori (lat. ’divisor’ = jakaja) eli jakaja on kirjapainoterminä käsikirjoituspitimen (tenaakkelin) vaakasuorassa oleva haarukkapihti. ==Lähteet== Luokka:Kirjapainotaito
Bang Min-ah

Bang Min-ah (, s. , lyhyesti nimellä Minah) on eteläkorealainen laulaja ja näyttelijä. Hän on tullut tunnetuksi Girl’s Day-yhtyeen jäsenenä sekä televisiosarjoista Minyeo Gongsimi, Shut Up Family, My Absolute Boyfriend (Jeoldae Geui) ja Dalkomsalbeol Paemilri. Hän on julkaissut myös sooloalbumin I am a Woman Too vuonna 2015. == Lähteet == == Aiheesta muualla == * Luokka:Eteläkorealaiset laulajat Luokka:Vuonna 1993 syntyneet Luokka:Elävät henkilöt
Hartwall Capital

Hartwall Capital Oy Ab on suomalainen sijoitusyhtiö, jonka juuret ovat vuonna 1836 perustetussa juomayhtiö Hartwallissa. Sijoitusyhtiönä Hartwall Capitalin strategiana on sijoitusten tekeminen Pohjoismaissa, mutta pääosin Suomessa. Yhtiön nykyisiin sijoituskohteisiin lukeutuvat niin noteeratut kuin noteerattomat yritykset. == Historia == Nykymuotoisena sijoitusyhtiönä Hartwall Capitalin toiminta alkoi vuonna 2008, kun Carlsberg ja Heineken ostivat panimoyhtiö Scottish & Newcastlen. S&N;:n omistajiin kuuluneet Hartwall Capitalin omistajasuvut Hartwall, Tallqvist ja Therman sijoittivat kaupasta saadut varat yhtiöön ja nykymuotoinen sijoitustoiminta sai alkunsa. Omistusosuus Scottish & Newcastlessa oli peruja vuonna 2002 tapahtuneesta yrityskaupasta, missä S&N; osti Hartwallin ja Oy Hartwall-Yhtiöt Ab:sta tuli sen suurin yksittäinen omistaja. Oy Hartwall-Yhtiöt Ab vaihtoi nimensä Oy Hartwall Capital Ab:ksi vuonna 2003. Eeva Ahdekivi nimitettiin Hartwall Capitalin toimitusjohtajaksi 2015. Hän jätti tehtävänsä 31. lokakuuta 2018. Hartwall Capital on sen jälkeen toiminut ilman varsinaista toimitusjohtajaa. == Sijoitukset == Listatuissa yhtiöissä Hartwall Capitalin omistukset koostuvat noin 30,5 prosentin osuudesta Duellista, noin 6,5 prosentin osuudesta Terveystalosta sekä 4 prosentin osuudesta Stockmannista . Hartwall Capital on ollut Stockmannin omistaja vuodesta 2009, Terveystalossa sen listautumisesta lähtien 2017 ja Duellissa sen listautumista lähtien 2021. Noteerattomista yhtiöistä Hartwall Capital omistaa enemmistön jätteenkierrätysyhtiö Remeosta, kiinteistöjen energiaratkaisuihin erikoistuneesta LeaseGreenista, eri alojen digitalisaatiota edistävästä Vastuu Groupista sekä autoleasing-palveluyhtiöstä Secto Automotivesta. Hartwallin suku ja Hartwall Capital hankkivat vuonna 2010 osuuden Krimin niemimaalla sijaitsevasta Inkermanin viinitilasta. Yhtiö teki aina Krimin miehitykseen saakka 2014 saakka hyvää tulosta, mutta tämän jälkeen Hartwallin arvioitiin haluavan luopua omistuksestaan poliittisen tilanteen seurauksena. Hartwall Capital tiedotti verkkosivuillaan myyneensä omistuksensa tilasta huhtikuussa 2019. == Lähteet == == Aiheesta muualla == * Hartwall Capital Luokka:Suomalaiset sijoitusyhtiöt
Kazakstanin naisten lentopallomaajoukkue

Kazakstanin naisten lentopallomaajoukkue edustaa Kazakstania naisten arvokilpailuissa ja kansainvälisissä lentopallokilpailuissa. Se sijoittui olympialaisissa yhdeksänneksi Pekingissä 2008. Joukkue on pelannut maailmanmestaruuskilpailuissa neljä kertaa ja sijoittunut parhaimmillaan 15:nneksi vuonna 2014. Kazakstan saavutti Aasian-mestaruuskilpailuissa hopeaa vuonna 2005 ja Aasian kisoissa pronssia vuonna 2010. == Arvokilpailut == === Olympialaiset === * Yhdeksäs 2008 === MM-kilpailut === * Viidestoista 2014 * Seitsemästoista 2006 * 21:s 2010 * 24:s 2018 == Lähteet == Luokka:Naisten lentopallomaajoukkueet Naisten lentopallomaajoukkue
Suomi–Ruotsi-maaottelu 1925

Suomi–Ruotsi-maaottelu (maakilpailu) vuonna 1925 käytiin Helsingissä Eläintarhan urheilukentällä 5. ja 6. syyskuuta. Vain miehet kilpailivat. == Tulokset == Lopputulokset pisteet Suomi 99 Ruotsi 85 Tulokset (S=Suomi, R=Ruotsi) Laji 1. 2. 3. 4. 100 m I. Helle (S) 11,1 S. Pettersson (R) 2 m jä A. Husgafvel (S) 2,5 m jä O. Ottander (R) 2,8 m jä 200 m E. Åström (S) 22,3 S. Pettersson (R) 2,5 m jä A. Husgafvel (S) 3,5 m jä E. Engdahl (R) 5,5 m jä 400 m E. Åström (S) 49,0 E. Byléhn (R) 49,5 E. Wilen (S) 49,5 N. Engdahl (R) 50,0 800 m E. Byléhn (R) 1.57,8 H. Ekqvist (S) 1.58,5 G. Jansson (S) 1.59,1 A. Svensson (R) 1.59,4 1500 m F. Eriksson (R) 4.05,5 N. Koivunalho (S) 4.08,6 N. Eklöf (R) 4.08,8 G. Jansson (S) 4.22,5 5000 m P. Nurmi (S) 14.53,1 K. Matilainen (S) 15.13,5 N. Eklöf (R) 15.17,8 A. Eriksson (R) 15.50,8 10000 m P. Nurmi (S) 30.40,2 E. Berg (S) 31.38,5 E. Stenfelt (R) 32.18,7 S. Turesson (R) 32.58,8 110 m aidat S. Pettersson (R) 15,3 E. Wilen (S) 3 m jä G. Lindström (R) 4 m jä A. Jounela (S) 7,5 m jä 1000 m viesti Ruotsi (Ottander, Pettersson, Engdahl, Byléhn) 1.58,7 Suomi (Helle, Husgafvel, Wilén, Åström) 30 cm jä Korkeus K. Karlsson (R) 185 K. Österberg (R) 185 A. Wahlstedt (S) 185 P. Yrjölä 175 Seiväs H. Lindblad (R) 350 E. Vuorela (S) 350 A. Vanonen (S) 340 E. Widercreutz (R) 340 Pituus V. Tuulos (S) 700 O. Hallberg (R) 694 P. Sandström (S) 694 T. Englund (R) 677 Kolmiloikka V. Tuulos (S) 15,00 J. Öberg (R) 14,15 A. Järvinen (S) 14,14 T. Englund (R) 13,54 Kuula V. Pörhölä (S) 14,87 P. Yrjölä (S) 14,26 B. Jansson (R) 14,09 E. Blomqvist (R) 12,31 Kiekko V. Niittymaa (S) 46,11 A. Kivi (S) 45,63 O. Zallhagen (R) 43,38 A. Eriksson (R) 43,17 Moukari C. J. Lind (R) 48,84 O. Skiöld (R) 47,81 E. Eriksson (S) 45,03 G. Hannula (S) 37,01 Keihäs G. Lindström (R) 64,68 P. Johansson (S) 60,15 Y. Ekqvist (S) 60,00 E. Blomqvist (R) 58,52 == Lisätietoa == * taulukon yksiköt: s (alle 800 m juoksut), min s (yli 800 m juoksut), cm (korkeus, pituus, seiväs), m (muut kenttälajit) * lajeissa pisteet: 5,3,2,1; viestissä pisteet 5,3 * jä = jäljessä kilpailun voittajaa * Åströmin 400 metrin aika sivusi Suomen ennätystä * pituushypyn 2. sijan uusinnassa Hallberg hyppäsi 701 cm * 1000 metrin viesti koostui seuraavasti: 100 m + 200 m + 300 m + 400 m * Yleinen palkintojenjako 7.9. illalla Seurahuoneella. Joukkueiden parhaimmiksi valittiin Åström ja Lindström. * Vertailun vuoksi todettakoon, että pari viikkoa aikaisemmin Ruotsi voitti vastaavassa maaottelussa Ranskan 105–74 == Lähteet == * Helsingin Sanomat 6.9. ja 7.9. v. 1925 * Helsingin Sanomat 4.9. v. 1965 Luokka:Vuoden 1925 yleisurheilu Luokka:Suomi–Ruotsi-maaottelu Luokka:Helsingin urheilutapahtumat
Samuli Hussa

Samuli Henrik Hussa (s. 10. syyskuuta 1997 Haapavesi) on suomalainen juoksija. Hänen päämatkansa on 1 500 metrin juoksu. Haapavedeltä lähtöisin oleva Hussa asuu ja opiskelee Oulussa. Hän edusti vuosina 2016–2021 Limingan Niittomiehiä ja vuodesta 2022 lähtien Pudasjärven Urheilijoita. Hussan valmentajana toimii Jorma Jokela. == Ura == Hussa pelasi aiemmin jalkapalloa, mutta on sittemmin keskittynyt keskimatkan juoksuun. Hussa voitti vuonna 2018 sisäratojen SM- pronssia 1 500 metrillä. Maastojuoksun SM-kilpailuissa hän saavutti lyhyen matkan joukkuekilpailussa pronssia 2021. Kalevan kisoissa hän on sijoittunut parhaimmillaan 1 500 metrillä kuudenneksi 2017. Vuonna 2015 Hussa juoksi Kuopiossa toistaiseksi uransa ainoan maratonin, jonka hän voitti ajalla 2.46.07. == Ennätykset == 800 m 1.53,97 24. heinäkuuta 2019 Joensuu 1 500 m 3.47,38 17. heinäkuuta 2021 Lapinlahti 3 000 m 8.36,07 17. kesäkuuta 2017 Kuortane 5 000 m 15.06,58 15. elokuuta 2020 Turku puolimaraton 1.12.33 10. lokakuuta 2020 Vantaa maraton 2.46.07 5. syyskuuta 2015 Kuopio == Lähteet == Luokka:Suomalaiset keskimatkojen juoksijat Luokka:Vuonna 1997 syntyneet Luokka:Elävät henkilöt
Kenian naisten lentopallomaajoukkue

Kenian naisten lentopallomaajoukkue edustaa Keniaa naisten arvokilpailuissa ja kansainvälisissä lentopallokilpailuissa. Se on pelannut olympialaisissa Sydneyssä 2000 ja Ateenassa 2004 sekä maailmanmestaruuskilpailuissa vuosina 1994, 1998, 2002, 2006, 2010 ja 2018 ja saavutti näissä ensimmäisen otteluvoittonsa MM-kisojen 2018 avausottelussaan Kazakstania vastaan. Maailman Grand Prix'ssä joukkue esiintyi ensimmäisen kerran vuonna 2014 ja voitti vastustajistaan Meksikon, Algerian ja Australian. Vuoden 2015 Grand Prix'ssä Kenia voitti kolmosryhmän loppuottelussa Perun. Kenia on voittanut Afrikan- mestaruuden yhdeksän kertaa, viimeksi vuonna 2015, sekä Afrikan kisojen lentopalloturnauksen vuosina 1991, 1995, 1999 ja 2015. == Arvokilpailut == === Olympialaiset === * Yhdestoista 2000, 2004 === MM-kilpailut === * Kolmastoista 1994, 1998 * Kahdeskymmenes 2018 * 21:s 2002, 2006, 2010 == Lähteet == Luokka:Naisten lentopallomaajoukkueet Naisten lentopallomaajoukkue
Paul Touvier

Paul Touvier (3. huhtikuuta 1915 – 17. heinäkuuta 1996Paul Touvier, Biography. Viitattu 4.9.2018Paul touvier, War Criminal is dead. New York Times Viitattu 4.9.2018) oli ranskalainen rautatieläinen ja liittyi toisen maailmansodan alkaessa Légion française des combattantsiin. Hän oli miehitetyssä Ranskassa yhteistoiminnassa natsien kanssa, ja hänet tuomittiin vuonna 1994 elinikäiseen vankeusrangaistukseen seitsemän juutalaisen määräämisestä teloitettavaksi vuonna 1944.Uutiskatsaus. Mitä Missä Milloin 1995 s. 77. Otava 1994 ISBN 951-1-13254-7 == Lähteet == Luokka:Ranskalaiset sotilaat Luokka:Vuonna 1915 syntyneet Luokka:Vuonna 1996 kuolleet
Trinidad ja Tobagon naisten lentopallomaajoukkue

Trinidad ja Tobagon naisten lentopallomaajoukkue edustaa Trinidad ja Tobagoa naisten arvokilpailuissa ja kansainvälisissä lentopallokilpailuissa. Se selviytyi ensimmäisen kerran maailmanmestaruuskilpailuihin vuoden 2018 turnaukseen, jossa se voitti viidessä ottelussaan vain yhden erän ja sijoittui lopputuloksissa 23:nneksi. Maailman Grand Prix'ssä joukkue esiintyi ensimmäisen kerran vuonna 2017. Maanosaliitto NORCECA:n mestaruusturnauksessa se on parhaimmillaan sijoittunut kuudenneksi vuonna 2013. == Lähteet == Luokka:Naisten lentopallomaajoukkueet Naisten lentopallomaajoukkue
Junior Walker

Autry DeWalt Mixon Jr. (14. kesäkuuta 1931 Blytheville, Arkansas, Yhdysvallat – 23. marraskuuta 1995 Battle Creek, Michigan, Yhdysvallat), joka tunnettiin taiteilijanimeltään Junior Walker (tyyliteltynä Jr. Walker), oli yhdysvaltalainen muusikko. Hänen yhtyeensä Jr. Walker & The All Stars allekirjoitti levytyssopimuksen Motown-levy-yhtiön kanssa 1960-luvulla. ==Lähteet== Luokka:Vuonna 1931 syntyneet Luokka:Vuonna 1995 kuolleet Luokka:Yhdysvaltalaiset laulajat Luokka:Yhdysvaltalaiset rhythm and blues -muusikot Luokka:Yhdysvaltalaiset saksofonistit Luokka:Yhdysvaltalaiset soulmuusikot
Samu-Kalle Varonen

Samu-Kalle Varonen (s. 4. elokuuta 1999 Kitee)https://www.pesistulokset.fi/pelaaja/2254#tab:1 on suomalainen pesäpalloilija, joka edustaa Superpesiksessä pelaavaa Kiteen Palloa. Hän on Joensuun Mailan kasvatti ja on pelannut heidän riveissään myös Superpesistä. Hänen roolinsa sisäpelissä on vaihtaja tai kotiuttaja. Ulkopelissä hänen pelipaikkansa on kolmoskoppari. https://www.pesistulokset.fi/ottelut/58744#lineup Hänen suurimpia saavutuksiaan on A-poikien SM-kulta vuosina 2017 ja 2019. == Lähteet == * http://kipa90.com/?page_id=506 * http://kipa90.com/?p=1928 Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
USS Heermann

USS Heermann (runkonumero DD-532) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa. == Valmistus == Alus tilattiin Bethlehem Shipbuilding Corporationilta San Franciscosta Kaliforniasta, missä köli laskettiin 8. toukokuuta 1942. Alus laskettiin vesille 5. joulukuuta kumminaan Edward B. Briggsin puoliso ja otettiin palvelukseen 6. heinäkuuta 1943 ensimmäisenä päällikkönään Dwight M. Agnew.DANFS == Palvelus == San Diegossa järjestettyjen vastaanottotestien ja miehistön koulutuksen jälkeen alus liittyi 21. lokakuuta 1943 Yhdysvaltain 5. laivastoon, joka valmistautui hyökkäämään Gilberteille. Alus saapui 20. marraskuuta Tarawan edustalle kontra-amiraali Harry W. Hillin alaiseen eteläiseen hyökkäysosastoon. Alus upotti tykkitulella pienen keisarillisen Japanin laivaston aluksen laguunissa ja kahtena seuraavana päivänä se tuki tykkitulella maihinnousseita joukkoja. Valtauksen jälkeen alus palasi Pearl Harboriin kunnostettavaksi ja miehistön koulutuksen jatkamiseksi. Alus lähti 23. tammikuuta 1944 Pearl Harborista suojaten täydennysjoukkoja kuljettavia aluksia. Alus oli Kwajaleinin itäpuolella kontra-amiraali Turnerin yhdistetyn iskujoukon noustessa maihin atollille 31. tammikuuta. Seuranneiden kahden viikon aikana alus partioi Kwajaleinin edustalla ja suojasi saattuetukialuksia, joiden lentokoneet tukivat maihinnousseita joukkoja. Vapauduttuaan operaatiosta alus lähti Eniwetokille, missä se liittyi Japanin ja Parry Islandille maihinnousua valmistelevaan osastoon. Alus tuki Parry Islandille nousseita joukkoja tykkitulella, minkä jälkeen se partioi atollin ympäristössä. Alus selvisi ainoana hävittäjänä Samarin taistelusta. Sodan jälkeen alus poistettiin palveluksesta 12. kesäkuuta 1946 San Diegossa. Alus palautettiin 12. syyskuuta 1951 palvelukseen koululaivana. Alus poistettiin uudelleen palveluksesta Bostonissa 20. joulukuuta 1957 ja sijoitettiin reserviin. === ARA Almirante Brown === Alus luovutettiin 14. elokuuta 1961 Argentiinalle, joka liitti sen laivastoonsa nimellä ARA Almirante Brown ja runkonumerolla D-20. == Lähteet == Luokka:Fletcher-luokan hävittäjät‎ Luokka:Yhdysvaltalaiset toisen maailmansodan hävittäjät
Kirjava satama

Kirjava satama (alkuteos: To Have and Have Not) on Ernest Hemingwayn romaani vuodelta 1937. Romaanin on suomentanut Toini Aaltonen, ja suomennos ilmestyi vuonna 1945 Tammen kustantamana. Kirjan päähenkilö on tyypillinen Hemingway- sankari salakuljettaja Harry Morgan, joka salakuljettaa rommia, aseita ja ihmisiä Kuubasta Floridaan 1930-luvun laman aikana.Kirjava satama, Kirjasampo.fi. Viitattu 4.9.2018. Romaanista on muokattu käsikirjoitus elokuvaan Kirjava satama. ==Lähteet== Luokka:Ernest Hemingwayn teokset Luokka:Vuoden 1937 kirjat
Typpitrikloridi

Typpitrikloridi (NCl3) on typen ja kloorin muodostama epäorgaaninen molekyyliyhdiste. Yhdiste on suhteellisen epästabiili ja hajoaa herkästi räjähdysmäisesti. ==Ominaisuudet, valmistus ja käyttö== Huoneenlämpötilassa typpitrikloridi on keltaista nestettä ja sillä on pistävä ja epämiellyttävä haju. Yhdiste liukenee muun muassa kloroformiin, tetrakloorimetaaniin, hiilidisulfidiin ja bentseeniin. Aine reagoi veden kanssa hydrolysoituen ammoniakiksi ja hypokloorihapokkeeksi. Typpitrikloridi voi hajota räjähdysmäisesti lämmitettäessä, iskun vaikutuksesta, kosketuksessa orgaanisiin aineisiin ja valon vaikutuksesta. Typpitrikloridia valmisti ensimmäisen kerran Pierre Louis Dulong vuonna 1811. Tutkiessaan yhdisteen ominaisuuksia Dulong menetti näkökyvyn toisesta silmästään ja kolme sormea räjähdyksen seurauksena. Myös Humphry Davy tutki yhdistettä ja loukkaantui tutkimuksissa, joskin hänen vammansa olivat lievempiä kuin Dulongin. Yhdistettä voidaan valmistaa johtamalla kloorikaasua väkevään ammoniumkloridiliuokseen ja elektrolysoimalla ammoniumkloridia happamissa olosuhteissa. Typpitrikloridia on käytetty Isossa-Britanniassa jauhojen valkaisuun aina vuoteen 1950 saakka, jolloin sen käyttö kiellettiin. Tässä prosessissa muodostuu sivutuotteena metioniinisulfoksimiinia, joka voi aiheuttaa neurologisia sairauksia kuten Alzheimerin tautia, Parkinsonin tautia ja ALS-tautia. ==Lähteet== Luokka:Klooriyhdisteet Luokka:Typpiyhdisteet
Carmichael (täsmennyssivu)

Carmichael tarkoittaa muun muassa seuraavia: * Carmichael, kaupunki Yhdysvalloissa, Kaliforniassa * Franklin Carmichael (1890–1945), kanadalainen taidemaalari * Hoagy Carmichael (1899–1981), yhdysvaltalainen säveltäjä ja muusikko * Ian Carmichael (1920–2010), englantilainen näyttelijä * Jerrod Carmichael (s. 1987), yhdysvaltalainen näyttelijä ja koomikko * Jesse Carmichael (s. 1979), yhdysvaltalaisyhtye Maroon 5:n kosketinsoittaja * Laura Carmichael (s. 1986), englantilainen näyttelijä * Philip Carmichael (1884–1973), australialainen rugby union -pelaaja ja olympia * Ralph Carmichael (1927–2021), yhdysvaltalainen lauluntekijä ja sovittaja * Ricky Carmichael (s. 1979), yhdysvaltalainen motocross- ja supercross- kuljettajavoittaja * Stokely Carmichael (1941–1998), trinidadilaissyntyinen Yhdysvalloissa vaikuttanut musta kansalaisoikeusaktivisti ==Katso myös== * Carmichaelin luku Luokka:Luettelot henkilöistä sukunimen mukaan
Battlefield Earth

Battlefield Earth voi tarkoittaa seuraavia: * Battlefield Earth, L. Ron Hubbardin romaani vuodelta 1982 * Taistelukenttä Maa (), Roger Christianin elokuva vuodelta 2000
Hebyn linna

Hebyn linna () on Ruotsissa, Södermanlandin läänissä Gnestan kunnassa sijaitseva kustavilainen linna, aiemmin sääntöperintötila. Päärakennuksen suunnitteli ruotsalainen arkkitehti Erik Palmstedt ja se valmistui noin vuonna 1780. Luokka:Gnestan kunta Luokka:Södermanlandin läänin linnat
Nehebkau

Nehebkau tai Nehebkam oli muinaisen Egyptin mytologiassa käärmejumala sekä demoni, joka on auringon jumala Ran uskollinen palvelija tämän aluksessa. Hän on myös alamaailman sisäänkäynnin vartija. Nehebkau on saattanut alun perin olla vainajia pelotteleva käärme, mutta on sittemmin kohotettu hyväksi alkujumalaksi, ikuisen ajan herraksi ja kuolleiden toivoksi.Lurker 1987, s. 134Cotterell 1996, s. 225 ==Lähteet== *Cotterell, Arthur: Maailman myytit ja tarut. WSOY 1996. ISBN 951-0-17102-6 *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat
Family Life – varttumisen tuska

Family Life – varttumisen tuska on Ken Loachin ohjaama brittiläinen draamaelokuva vuodelta 1971. David Mercerin käsikirjoittama realistinen tarina kertoo nuoren työvänluokkaisen tytön sairastumisesta skitsofreniaan ja hänen hoitoyritystensä epäonnistumisesta. Elokuva on uudelleenfilmatisointi Loachin BBC:lle ohjaamasta televisionäytelmästä In Two Minds (1967). == Juoni == Elokuva seuraa takaumina metroasemalta poliisin huostaan otettavan tytön edeltäviä elämäntapahtumia sekä tytön ja perheen aiempia keskusteluja sosiaali- ja terveysviranomaisten kanssa. Eräs uusi edistyksellinen terapiamuoto tuntuu auttavan tyttöä, mutta kun sen tarjoaminen lakkautetaan ja siirrytään taas perinteisiin hoitoihin kuten sähköšokkeihin, tytön tila huononee. == Näyttelijät == Lähde: Viitattu 30.3.2022. == Vastaanotto == Helsingin Sanomien Paula Talaskivi piti Loachin luontevaa dokumentaarista tyyliä elokuvassa niin vakuuttavana, että ”on lähes vaikea uskoa esiintyjiä – joista useat amatöörejä – sepitetyiksi henkilöiksi”. == Lähteet == Luokka:Ken Loachin ohjaamat elokuvat Luokka:Vuoden 1971 brittiläiset elokuvat Luokka:Brittiläiset draamaelokuvat Luokka:Yhteiskunnalliset elokuvat
Ioánnis Alevrás

Ioánnis Alevrás (, 1912 Messíni, Kreikka – 6. huhtikuuta 1995 Ateena, Kreikka) oli kreikkalainen poliitikko, joka toimi virkaatekevänä Kreikan presidenttinä 10.–29. maaliskuuta 1985. Alevrásista tuli väliaikainen presidentti edeltäjän Konstantínos Karamanlísin erottua presidentin valtaoikeuksia koskeneen kiistan takia. Häntä seurasi presidenttinä Chrístos Sartzetákis. == Lähteet == Luokka:Kreikan presidentit Luokka:Vuonna 1912 syntyneet Luokka:Vuonna 1995 kuolleet
Helmi-Leena Nummela

Helmi-Leena Nummela (s. 1987 Joutseno) on suomalainen näyttelijä, joka on luonut uraansa pää­asiassa teatterinäyttelijänä. Vuonna 2018 hänet valittiinkin vuoden teatteri­näyttelijäksi. == Ura == Nummela muutti Etelä- Karjalasta Helsinkiin opiskelemaan Kallion ilmaisu­taidon lukioon. Hän valmistui Teatteri­korkeakoulusta teatteritaiteen maisteriksi vuonna 2014. Nummela on luonut uraansa pää­asiassa teatterinäyttelijänä. Hän on näytellyt Kansallis­teatterissa ja KOM-teatterissa sekä Helsingin, Espoon, Turun ja Lappeen­rannan kaupungin­teattereissa. Turun kaupungin­teatterissa hänellä on ollut pää­roolit näytelmissä Seili (2014), Kullervo (2021) ja Breaking the Waves yhteis­tuotannossa Espoon kaupungin­teatterin kanssa (2015). Nummela on näytellyt myös lyhyt- ja indie-elo­kuvissa, verkko­sarja Derek-it:ssä (2017) sekä elo­kuvassa Äiti (2019). Hän näytteli viihde­ohjelma Putouksen 10. ja 11. kaudella. Nummela on näytellyt Syke-televisio­draamasarjassa seitsemännestä kaudesta lähtien. == Yksityiselämä == Nummela sai pojan yhdessä avo­puolisonsa näyttelijä ja muusikko Roope Salmisen kanssa huhti­kuussa 2020. Huhtikuussa 2022 he ilmoittivat eronneensa. Nummela kihlautui kesällä 2024 turkulaisen ravintoloitsijan kanssa, jonka nimeä hän ei ole julkisuuteen kertonut. Heillä on yhteinen, helmikuussa 2024 syntynyt lapsi. == Filmografia == Elo­kuvat Elo­kuvat Elo­kuvat Vuosi Nimi Rooli 2011 Rabbit on the Prairie 2013 Kuolemanvietti Aurora 2014 Luolasto 2018 Veriruusut Sigrid Suovane 2019 Äiti Maria Lind­ström 2019 Finger­pori TE-toimiston virkailija 2021 Peruna kylä­huora 2023 Spede Marjatta Raita Televisio Televisio Televisio Vuosi Sarja Rooli 2017 Kolmistaan Emmi 2018–2019 Putous useita rooleja 2019 Aktivistit sisäkkö Alma 2019 Roba humalainen nainen 2020– Syke Jannica Ronkainen 2021 Hotel Swan Helsinki Tiina 2021 Kentän laidalla Lumikki Sydän­maa 2021 Modernit miehet Saima-Rustiina 2022 Kultakala Vappu 2023 Kotka 10 Elisa Kunnari Jarkko Tammisen maailma useita rooleja == Lähteet == Luokka:Elävät henkilöt Luokka:Suomalaiset näyttelijät Luokka:Vuonna 1987 syntyneet
Kirje heprealaisille, 7. luku

Heprealaiskirjeen 7. luku on kristillisen RaamatunHalley, Henry H. Halley ' s Bible Handbook: an abbreviated Bible Commentary. 23rd edition. Zondervan Publishing House. 1962. Holman Illustrated Bible Handbook. Holman Bible Publishers, Nashville, Tennessee. 1962. Uudessa testamentissa. Sen tekijän nimi on tuntematon, mutta kirjan tekstistä päätellen tekijä on mies ja Timoteuksen ystävä.Davids, Peter H. (1982). I Howard Marshall and W Ward Gasque, ed. New International Greek Testament Commentary: The Epistle of James (Repr. ed.). Grand Rapids, Mich.: Eerdmans.ISBN 0802823882Evans, Graig A. (2005), ed. Bible Knowledge Backround Commentary: John, Hebrews-Revelation. Colorado Springs, Colo.: Victor. ISBN 0781442281 == Teksti == * Alkuperäinen teksti on kirjoitettu koineen kreikaksi. * Joitakin vanhimpia käsikirjoituksia, jotka sisältävät tämän luvun, ovat: **Codex Vaticanus (325-350 jaa.) ** Codex Sinaiticus (330-360 jaa.) ** Codex Alexandrinus (n. 400-440 jaa.) ** Codex Ephraemi Rescriptus (n. 450 jaa.; säilynyt: jakeet 1-25) ** Codex Freerianus (n. 450 jaa.; säilynyt: jakeet 1-2, 7-11, 18-20, 27. ja 28.) ** Codex Claromontanus (~550 jaa.) * Tämä luku on jaettu 28 jakeeseen. == Rakenne == Tämä luku voidaan ryhmitellä (ristiviittauksin muihin Raamatun osiin): * Kirje heprealaisille 7:1-10 = Vanhurskauden kuningas * Kirje heprealaisille 7:11-19 = Parempi arvio * Kirje heprealaisille 7:20-28 = Uuden papin suuruus == Ristiviittaukset == * Kirje heprealaisille 7:17: Psalmien kirja 110:4 * Kirje heprealaisille 7:21: Psalmien kirja 110:4 == Jae 1 == Tämä Melkisedek oli Salemin kuningas ja Korkeimman Jumalan pappi. Kun Abraham oli paluumatkalla lyötyään kuninkaat, Melkisedek tuli häntä vastaan ja siunasi hänet == Jae 2 == :ja Abraham antoi hänelle kymmenykset kaikesta saaliistaan. Hän on ensinnäkin "vanhurskauden kuningas", mitä hänen nimensä merkitsee, ja lisäksi Salemin kuningas eli "rauhan kuningas". == Jae 3 == :Hänellä ei ole isää, ei äitiä eikä sukuluetteloa, hänen elinpäivillään ei ole alkua eikä loppua. Hänet on kuvattu Jumalan Pojan kaltaiseksi, ja hän pysyy pappina ainaisesti. == Jae 4 == :Pankaa merkille, kuinka suuri hän on: kantaisämme Abrahamkin antoi hänelle kymmenykset, parhaimman osan sotasaaliistaan. == Jae 9 == : Jopa Leevikin, kymmenysten kerääjä, joutui Abrahamin välityksellä tavallaan maksamaan hänelle kymmenykset. == Jae 14 == :Kaikkihan tietävät, että meidän Herramme on noussut Juudan heimosta, eikä Mooses ole puhunut mitään sille kuuluvasta pappeudesta. == Jae 22 == :Tästä näemme, kuinka paljon vahvempi on se liitto, jonka takaajana Jeesus on.John Gill's Exposition of the Entire Bible - Hebrews 7:22 == Katso myös == * Abraham *Ylipappi * Jeesus Kristus * Juuda (raamatun henkilö) * Leevi * Melkisedek * Mooses * Muita asiaan liittyviä Raamatun osia: 1. Mooseksen kirja 14, 21 ja 22; 3. Mooseksen kirja 16; 4. Mooseksen kirja 23; Psalmien kirja 110; Jesajan kirja 55. == Viitteet == Tämä artikkeli sisältää tekstiä julkaisusta, jolla ei ole enää copyrightia:Gill, John. Exposition of the Entire Bible (1746-1763). Luokka:Uuden testamentin sisältö
Spyrídon Trikoúpis

Spyrídon Trikoúpis (, 20. huhtikuuta 1788 Mesolóngi, Osmanien valtakunta, nyk. Kreikka – 24. helmikuuta 1873 Ateena, Kreikka) oli kreikkalainen valtiomies, diplomaatti ja kirjailija. Hän toimi Kreikan pääministerinä 6. helmikuuta 1833 – 24. lokakuuta 1833. Trikoúpis oli itsenäistyneen Kreikan ensimmäinen varsinainen pääministeri valtionhoitajien jälkeen. == Elämä ja ura == === Opinnot ja vapaussota === Trikoúpis syntyi Mesolóngissa Aitolia-Akarnaniassa vuonna 1788. Hänen vanhampansa olivat Ioánnis Trikoúpis ja Alexándra Palamá. Trikoúpis opiskeli Mesolóngissa ja Patraksessa muun muassa kieliä. Hän sai työpaikan Englannin konsulaatista, ja sai näin paljon hyödyllisiä suhteita sekä poliittista ja diplomaattista kokemusta. Hän pääsi myös opiskelemaan ulkomaille. Myöhemmin Trikoúpiksesta tuli Jooniansaarten yhdysvaltojen brittiläisen käskynhaltijan Frederick Northin yksityissihteeri, ja hän oli muun muassa perustamassa Joonian akatemiaa. Kreikan vapaussodan alettua vuonna 1821 Trikoúpis osallistui Aléxandros Mavrokordátoksen sotaretkeen, ja seurasi tätä Trípoliin, Zákynthokselle, Korfulle ja Mesolóngiin. Trikoúpis myös avioitui Mavrokordátoksen tyttären Aikaterínin kanssa. He saivat kuusi lasta, joista kaksi, poika Charílaos Trikoúpis ja tytär Sofía Trikoúpi, elivät aikuisikään. Charílaos toimi Kreikan pääministerinä myöhemmin. === Poliitikkona ja suurlähettiläänä === Trikoúpiksesta tuli vuonna 1826 Kreikan väliaikaisen kansannousuhallinnon jäsen. Vuonna 1829 hän toimi Árgoksessa ja asettui siellä muun opposition (Mavrokordátos mukaan lukien) mukana vastustamaan Ioánnis Kapodístriasta. Kapodístriaksen lähetettyä sotajoukon Trikoúpis joutui karkotetuksi Mílokselle. Myöhemmin hän siirtyi Hydralle, johon syntyi toinen opposition keskus. Kapodístriaksen murhan vuonna 1831 jälkeen Trikoúpis siirtyi pääkaupunki Náfplioon ja osallistui hallintoon, joka valitsi Oton Kreikan ensimmäiseksi kuninkaaksi. Kuningaskunnan alkuvaiheessa Trikoúpis nousi Kreikan ensimmäiseksi pääministeriksi, ja johti kahta hallitusta. Hän vastusti baijerilaisen kuningashuoneen itsevaltaisia pyrkimyksiä, ja sai siirron suurlähettilääksi Lontooseen vuosiksi 1834–1838. Oton epäsuosioon jouduttuaan hänet kutsuttiin välillä takaisin, jonka jälkeen hän toimi Lontoossa jälleen vuodet 1841–1843. Tämän jälkeen hän toimi ulkoministerinä Mavrokordátoksen hallituksessa, ja osallistui niin kutsutun Englantilaisen puolueen toimintaan. Vuonna 1849 hän palasi jälleen Lontooseen, ja kaudellaan muun muassa puhui Jooniansaarten Kreikkaan liittämisen puolesta, mikä myöhemmin toteutuikin. Samaan aikaan hän kirjoitti historiateoksensa Kreikan vapaussodan historia (Istoría tis Ellinikís Epanastáseos). Historian lisäksi Trikoúpis kirjoitti myös muun muassa puheita sekä runoutta. Trikoúpis palasi Ateenaan vapaaehtoisesti vuonna 1862. Hän kuoli Ateenassa vuonna 1873. == Lähteet == == Aiheesta muualla == Luokka:Kreikan pääministerit Luokka:Vuonna 1788 syntyneet Luokka:Vuonna 1873 kuolleet
Armada (kirja)

Armada on yhdysvaltalaisen Ernest Clinen science fiction -romaani. Teoksen julkaisi Yhdysvalloissa heinäkuussa 2015 Random House. Kirjan tarina kertoo teini-ikäisestä pojasta nimeltä Zack Lightman, joka pelattuaan peliä, jossa puolustetaan Maata avaruusolennoilta, saa selville pelin olevan todellisuudessa keino värvätä ihmisiä taistelemaan oikeita avaruusolentoja vastaan. == Lähteet == Luokka:Yhdysvaltalaiset tieteisromaanit Luokka:Vuoden 2015 kirjat
Geórgios Rállis

Geórgios Rállis (, 26. joulukuuta 1918 Ateena, Kreikka – 15. maaliskuuta 2006 Ateena, Kreikka) oli kreikkalainen poliitikko. Hän toimi Kreikan pääministerinä 10. toukokuuta 1980 – 21. lokakuuta 1981. == Elämä ja ura == Rállis opiskeli oikeustiedettä Ateenan yliopistossa ja valmistui vuonna 1939. Toisessa maailmansodassa hän osallistui Kreikan ja Italian sotaan Epeiroksessa vuosina 1940–1941. Rállis valittiin ensimmäisen kerran Kreikan parlamenttiin vuonna 1950. Tuolloin hänen puolueensa oli Kansanpuolue. Vuosina 1951–1952 hänen puolueensa oli Ellinikós Synagermós ja vuonna 1956 Ethnikí Rizospastikí Énosis. Rállis toimi ministerinä vuosina 1954–1956, 1956–1958, 1961–1963 sekä 1967. Kreikan sotilasjuntan kaudella Rállis vastusti juntaa, ja oli tämän vuoksi ensin kotiarestissa ja myöhemmin vankilassa sekä karkotettuna Kásoksella. Rállis kuvasi ajan muokanneen hänen poliittista ajatteluaan, sillä hän tutustui vankeudessa paremmin vasemmistolaisiin poliitikkoihin, jotka sitä ennen olivat olleet hänen poliittisia vastustajiaan. Myöhemmin Rállis edusti Uusi demokratia -puoluetta. Rálliksesta tuli pääministeri vuonna 1980. Hän korvasi tuolloin hallituksen johdossa Konstantínos Karamanlíksen, joka oli valittu Kreikan presidentiksi. Samalla hänestä tuli Uuden demokratian puheenjohtaja. Pääministerinä Rállis ratifioi sopimuksen Kreikan liittymisestä Euroopan talousyhteisöön (EEC). Uuden demokratian hävittyä vaalit vuonna 1981 Rállis jatkoi parlamentissa vuoteen 1993 saakka. == Lähteet == Luokka:Kreikan pääministerit Luokka:Kreikan ulkoministerit Luokka:Kreikkalaiset juristit Luokka:Vuonna 1918 syntyneet Luokka:Vuonna 2006 kuolleet